Buli muntu alina eddembe okuyigirizibwa. Ebyenjigiriza binaabanga bya bwereere, ku mitendera gy’ebyenjigiriza egisookerwako. Okusoma okutandikirwako kujja kubeera kwa buwaze. Okusoma kw’ebyemikono n’eby’ekikugu kujja kukolebwa nga abantu basobola okukufuna era ebyenjigiriza binaategekebwanga mu ngeri esobozesa abantu bonna okubifuna mu kyenkanyi okusinziira ku busobozi bwabwe. Ebyenjigiriza binassanga essira ku kuzimba obusobozi bw’obunnamuntu mu bantu wamu n’okunyweza enkola y’okussa ekitiibwa mu ddembe ly’obuntu wamu n’eddembe erisookerwako abantu bonna lye balina okweyagaliramu. Ebyenjigiriza binaakulaakulanyanga okutegeera, okugumiikirizigana wamu n’enkolagana ey’omukwano wakati w’amawanga, ebibinja by’abantu ab’ense ez’enjawulo oba amadiini ag’enjawulo, era bijja kwongera mu maaso emirimu gy’Ekibiina ky’Amawanga Amagatte ku lw’okukuuma emirembe. Abazadde balina eddembe erisookerwako okulondawo ekika ky’ebyenjigiriza ekijja okuweebwa abaana baabwe.